Budenbroka
Budenbroka (ka Budenbroki) on küla (mazciems) Lätis Valmiera piirkonnas Dikļi vallas. Küla asub valla põhjaosas Zunda jõe kaldal. Küla on tekkinud endise Budenbroka mõisa keskuse juurde. Aastail 2009–2021 kuulus küla Kocēni piirkonda. Seal on Budenbroka bussipeatus. Külas kasvav Budenbroka pärn ümbermõõduga 4 meetrit on looduskaitse all. Budenbroka mõisa elumaja ahi on muinsusmälestisena riikliku kaitse all. Kohaliku kaitse all on Lapurga linnamägi. Aastal 2007 oli külas 53 elanikku.